open-index/open-wikipedia-markdown huggingface dataset:
Necmettin Erbakan

**Necmettin Erbakan** (født 29. oktober 1926 i Sinop i Tyrkia, død 27. februar 2011 i Ankara) var en tyrkisk ingeniør, akademiker og høytstående politiker som også satt i en kortere periode som statsminister for Tyrkia.

## Liv og virke
### Bakgrunn
Necmettin Erbakan ble født i Sinop ved kysten av Svartehavet. Hans far het Mehmet Sabri, og var en dommer fra det velrenommerte Kozanoğlu klanen av Kilikia, og hans mor Kamer var født i Sinop, og var den andre kona til Mehmet Sabri. 

Necmettin Erbakan hadde sin skolegang i Kayseri og Trabzon og ble uteksaminert fra Istanbul tekniske universitet i 1948 og han fikk en doktorgrad fra RWTH Aachen-universitetet i Tyskland. Etter hjemkomsten til Tyrkia, ble Erbakan foreleser ved Det islamske teknologiske universitet og ble der utnevnt til ordinært professor i 1965. Så vel som hans politiske karriere hadde Necmettin Erbakan mye suksess innen maskinteknikk og han har oppfunnet flere enheter. Han var maskinsjef i en gruppe som utviklet en type tysk stridsvogn, Leopard 1.

### Politiker
Erbakan dannet sitt første politiske parti i 1970,  Det nasjonale ordensparti (*Millî Nizam Partisi*, MNP); dette ble forbudt etter et år etter militærkuppet i Tyrkia i 1970. Han dannet etter det et nytt parti, Det nasjonale helbredsparti (*Millî Selamet Partisi*, MSP. Begge disse partier var tilordnet Millî-Görüş-bevegelsen.

Med MSP var Erbakan i perioden 1974 til 1978 stedfortredende ministerpresident i tre forskjellige regjeringskoalisjoner.

I kjølvannet av militærkuppet i 1980 ble Erbakan og hans parti utestengt fra den tyrkiske politikken. Han gjenoppstod etter en folkeavstemning for å oppheve forbudet mot ham og i 1987 ble han leder for det politiske partiet Refah Partisi. Han ledet sitt parti til en overraskende suksess ved valget i 1995.

### Statsminister
Han var Tyrkias første islamistiske statsminister og ble innsatt i 1996. I 1997 ble han presset ut av de militære og han ble tvunget til å gå av som statsminister. 

### Restriksjoner, senere politisk virke
Senere ble han utestengt fra all politisk virksomhet av den konstitusjonelle domstolen. I 2000 ble han dømt til ett års fengsel for å ha «framprovosert religiøst hat» ved en tale han holdt i 1994. 

Erbakan var til tross for de restriksjoner han ble gjenstand for, mentor og uformell rådgiver for tisligere Refah.medlemmer som grunnla partiet *[[Fazilet Partisi]]*, (FP, Dygdspartiet) i 1997, blant dem den senere tyskiske statsminister Recep Tayyip Erdoğan. Dette partiet ble i 2001 kjent som uforenlig med grunnloven og forbudt. På dette tidspunkt var Erbakans forbud mor politisk bvirksomhet utløpt. Han grunnla da *[[Saadet Partisi]]* (Lykksalighetspartiet), som han ledet i 2003–2004 og igjen fra 2010 til sin død.

## Referanser




## Eksterne lenker
* Who is Erbakan? omtale på gencsaadet.com
Leila Trabesi

**Leila Trabesi** (født 20. juli 1957) er kona til Zine el-Abidine Ben Ali som var den tidligere presidenten i den tunisiske republikken og hun var dermed førstedamen i Tunisia. Hun er den nåværende presidenten i den arabiske Women Organization (AWO) og leder av Basma Association, en veldedig organisasjon som arbeider for å sikre sysselsetting for funksjonshemmede. I juli 2010 grunnla fru Ben Ali Saida, for å bedre omsorg for pasienter med kreft i Tunisia.

## Liv og virke
Leila Ben Ali er datter av Mohamed og Saida Trabelsi. Hun har 10 brødre og søstre. Før sitt ekteskap i 1992 med president Ben Ali, jobbet hun som frisør og hadde lite formell utdanning. Etter hennes romantiske forhold og påfølgende ekteskap med den tunisiske presidenten Zine El Abidine Ben Ali, steg hun og hennes familie til ulike posisjoner innen tunisisk politikk og andre fremtredende roller i Tunisia.

Familien ble etter hvert kjent for sin grådighet, makt og hensynsløshet for å berike seg selv.

Leila Ben Ali og mange av hennes slektninger flyktet fra Tunisia til Saudi-Arabia, den 14. januar 2011. Leila Ben Ali har vært aktiv innen filantropi og humanitært arbeid i rollen som Tunisias førstedame. Hun grunnla Basma Association i 2000 for å bidra med å sikre sysselsettingen for funksjonshemmede i arbeidslivet, og hun har ledet organisasjonen siden den gang.

Under hennes ledelse har hennes veldedige foreningen gitt mikrofinans-lån, sikret sysselsetting for mange mennesker, og de åpnet et senter for funksjonshemmede i oktober 2010. Senteret tilbyr teknisk opplæring på en rekke områder, inkludert informatikk, broderi, snekring, teater og musikk. Førstedamen har også tatt initiativ til å bedre kreftbehandlingen i Tunisia. Hun ga ofte foredrag, og var til stede ved offisielle seremonier og av og til holdt hennes mann taler. Leila Ben Ali og president Ben Ali har tre barn sammen.

Det er blitt rapportert at Leila Ben Ali fjernet 1,5 tonn gullbarrer (verdt ca. $ 65 mill. kroner) fra sentralbanken i Tunisia (som representerer en fjerdedel av den tunisiske gullbeholdningen) før hun flyktet fra landet da hennes ektemann ble styrtet den 14. januar 2011, imidlertid skal fjerningen av gullet blitt avvist av banken. Den sveitsiske regjeringen kunngjorde at de hadde fryst millioner av dollar som ble holdt i bankene.

## Referanser
Oberpfalz

**Oberpfalz** er både et Bezirk og et Regierungsbezirk i den tyske delstaten Bayern. 

Oberpfalz ligger i den østlige delen av Bayern og grenser til Tsjekkia og de bayeriske regierungsbezirke Oberbayern, Niederbayern, Mittelfranken og Oberfranken.
Administrasjonsby for både bezirk regierungsbezirk er Regensburg.

## Inndeling
Regierungsbezirk Oberpfalz omfatter tre kreisfrie byer og syv landkreise:

### Kreisfrie byer
* Amberg
* Regensburg
* Weiden

### Landkreise
* Landkreis Amberg-Sulzbach
* Landkreis Cham
* Landkreis Neumarkt in der Oberpfalz
* Landkreis Neustadt an der Waldnaab
* Landkreis Regensburg
* Landkreis Schwandorf
* Landkreis Tirschenreuth

## Eksterne lenker
*
Wendy Vuik

**Wendy Vuik** (født 25. november 1988) er en nederlandsk skihopper.

Hun deltok i junior-VM i Tarvisio i 2007 og Zakopane i 2008, der hun endte på hhv. 29.-plass og 24.-plass.

I 2009 kom hun på 23.-plass under Ski-VM 2009 i Liberec, og i 2011 kom hun på 23.-plass under Ski-VM 2011 i Holmenkollen.

## Referanser


## Eksterne lenker
* 
*
André Raison

**André Raison** (ca. 1640 – 1719) var en fransk organist og komponist.

## Liv
Raison fikk sin utdannelse ved klosteret *Sainte-Geneviève* i Nanterre, der han også holdt organistposten. Han ble dessuten organist ved jesuittkirken i rue Saint-Jacques i Paris, og ble regnet som en av de beste organistene i byen mot slutten av 1600-tallet. Louis-Nicolas Clérambault antas å ha vært en av hans studenter.

Johann Sebastian Bach brukte et tema av Raison for den kjente *[[Passacaglia c-moll (Bach)|Passacaglia og fuge i c-moll (BWV 582)]]*.

## Verk
Raison etterlot seg to samlinger orgelverk, den første ble publisert i 1688, den andre i 1714. De besto av fem orgelmesser i ulike kirketonearter, «Noëls variés» (bearbeidelse og variasjon over folkelige julesanger), en magnifikat og ulike andre stykker.

### Verk i utvalg
* *Livre d`Orgue contenant cinq Messes … et une Offerte …* (*Premier livre d`Orgue*), 1688
* *Second livre d`Orgue sur les acclamations de la paix tant desirées …* 1714
* *Offertoire du 5e ton*
* *Messe du 3e ton*

## Referanser


## Eksterne lenker
* 
* 
*
Mittelfranken

**Mittelfranken** er både et Bezirk og et Regierungsbezirk i den tyske delstaten Bayern.

Mittelfranken ligger i den nordvestlige delen av Bayern og grenser til Baden-Württemberg og de bayerske regierungsbezirke Oberbayern, Oberfranken, Unterfranken, Schwaben og Oberpfalz.

Administrasjonsby for både bezirk og regierungsbezirk er Ansbach.

## Inndeling
Regierungsbezirk Mittelfranken omfatter fem kreisfrie byer og syv landkreise:

## Geografi
### Andre større byer

### Vann

#### Elver

#### Innsjøer
Ud over talrige fiskesøer der ofte er indrettet i forbindelse med områdets vandløb, er der det Fränkisches Seenland med disse større søer:

* Altmühlsee
* Großer Brombachsee
* Igelsbachsee
* Kleiner Brombachsee
* Rothsee

### Fjell
Deler av Fränkische Alb ligger i den østlige delen av Mittelfranken. Det høyeste fjellet er det 689 meter høye Hesselberg i den vestlige utkanten av fjellkjeden.

## Eksterne lenker
* 
* Regierung von Mittelfranken
* Bayerische Landeszentrale für politische Bildungsarbeit
Frank Frost

**Frank Frost** var en amerikansk fotballspiller som deltok i de olympiske leker 1904 i St. Louis.

Frost vant en olympisk bronsemedalje i fotball under OL 1904 i St. Louis. Han var målvakt på det amerikanske laget *St. Rose Parish*, som kom på tredjeplass i fotballturneringen bak det canadiske laget *Galt Football Club* og *Christian Brothers College* fra USA. *St. Rose Parish* tapte første kampen med 0-4 til det canadiske laget som også vant over det andre amerikanske laget, *Christian Brothers*, med 7-0 og ble olympiske mestere i fotball.

De amerikanske lagene *St. Rose Parish* og *Christian Brothers College* spilte siden tre kamper innen de kunne kåre en sølvvinner. De to første kampene endte 0-0 og den tredje kampen vant *Christian Brothers College* med 2-0. Det var kun tre lag som deltok i fotballturneringen som ble gjennomført 16. til 23. november 1904. 
  
## OL-medaljer
* 1904  St. Louis -  Bronse i fotball,  USA

## Eksterne lenker
*
Ski-VM 2011 – 15 kilometer klassisk menn

**15 kilometer klassisk for herrer** under Ski-VM 2011 ble avholdt den 1. mars 2011 i Oslo. Regjerende verdensmester fra 2009 var Andrus Veerpalu, mens regjerende olympisk mester er Dario Cologna.

Forut for 15-kilometeren, som i dette VM gikk i klassisk stil med intervallstart, ble det den 23. februar avholdt et kvalifiseringsrenn over 10 km, for å la deltakere uten tilstrekkelige FIS-poeng få kjempe om ti ledige plasser. Løperne som kvalifiserte seg er markert med **Kval.** i notene, og full resultatliste finnes under Ski-VM 2011 – 10 kilometer klassisk menn kvalifisering.

## Resultat
} || 17 || align=left| Petrică Hogiu || align=left|  ||  || 
|-
|  || 21 || align=left| Bernhard Tritscher || align=left|  ||  || 
|-
|}
 DNF = Ikke fullført  DNS = Ikke startet  Kvalifisert gjennom et kvalifiseringsrenn

## Referanser
Ski-VM 2011 – 4 × 10 km stafett menn

**Herrenes 4 x 10 kilometer stafett** under Ski-VM 2011 i Oslo ble avholdt fredag den 4. mars kl. 12:45. Norge tok gull, Sverige sølv og Tyskland bronse.

Norges lag bestod av Martin Johnsrud Sundby, Eldar Rønning, Tord Asle Gjerdalen og Petter Northug. Norge var regjerende verdensmestre fra Ski-VM 2009. 

Sveriges tropp med Daniel Rickardsson, Johan Olsson, Anders Södergren, og Marcus Hellner forsvarte tittelen fra Vinter-OL 2010.

## Resultat

## Referanser


## Eksterne lenker
* Konkurransefakta/løypeprofil på Oslo2011.no
* Offisiell startliste på Oslo2011.no, på FIS-Ski.com
Charles Dieupart

**Charles Dieupart** (ca. 1667–ca. 1740) var en fransk fiolinist, cembalist og komponist.

## Liv og virke
Dieuparts læretid er ikke kjent; navnet han dukker første gang opp i en skatteliste fra 1695 der han er oppført som musiker. Senest fra 1704 bodde han i London, antakelig kom han i følge med grevinne Elisabeth of Sandwich (1674-1757), datter av jarlen av  Rochester, som av helsemessige årsaker hadde oppholdt seg i Frankrike. I 1701 dediserte Dieupart 6 cembalosuiter (Estienne Roger i Amsterdam) til henne, og det regnes derfor som sannsynlig at hun var hans elev. I 1704 skrev han musikk for Peter Motteux' skuespill *Britain’s Happiness* som ble oppført i «Drury Lane Theater» i London. Et helt år komponerte han på en italiensk opera sammen med komponistene Thomas Clayton (1673-1725/30) og Nicola Francesco Haym. På oppføringen medvirket Johann Christoph Pepusch og fløytisten og oboisten Jean-Baptiste Loeillet de Gant. Senere fulgte flere oppføringer med operaer av de italienske komponistene Giovanni Battista Bononcini og Alessandro Scarlatti. I 1711 gikk Drury Lane konkurs, ikke minst som en følge av suksessen Georg Friedrich Händel hadde med sin opera *Rinaldo*.

I årene 1711 og 1712 organiserte Dieupart konserter som fikk en viss suksess. Han spilte fiolin i Händels orkester og levde framfor alt av å gi klaverundervisning, noe som i blant brakte ham i  kontakt med landets mest innflytelsesrike familier. I sine siste leveår var han syk og forarmet. Musikkhistorikeren John Hawkins fortalte at Dieupart kom til ølstuer og spilte elegante fiolinsoli av Arcangelo Corelli. Fra 1740 forsvinner sporene etter ham.

## Verk
* 6 cembalosuiter (Amsterdam, ca 1701).
* 6 sonater for blokkfløyte og b.c. (London, 1717)
* Ca 30 «airs» mellom 1729 og 1731, utgitt i *The Musical Miscellany*.
* *«Select Lessons for Harpsichord or Spinett»* (Walsh, London)
* Concerto à 5 for fiolin, strykere og b.c.
* Concerto à 5 for fløyte, strykere og b.c.
* 2 concerti grossi
* Concerto a due cori

## Referanser


## Eksterne lenker
* 
* 
*
Fredrik Wilhelm Keyser

**Fredrik Wilhelm Keyser** (født 27. oktober 1800 i Kristiania, død 10. november 1887 samme sted) var en norsk bibliotekar. Keyser var sjef ved Universitetsbiblioteket i årene 1845–1863 og 1869. 

Keyser ble i 1820 ansatt som amanuensis Universitetsbiblioteket, hvor han begynte å arbeidet i utlånet. Samtidig var han lærer i latin ved flere skoler. Da Georg Sverdrup sluttet i 1845 overtok Keyser stillingen som sjef. Keyser gikk av med pensjon i 1863, men fortsatte å arbeide på biblioteket. Da Paul Botten-Hansen døde i 1869 fungerte Keyser på nytt som sjef i et halvt år.

Keyser ble 25. august 1860 Ridder av Sankt Olavs Orden «for fortjenstlig Embedsvirksomhed». Han var medlem av Det Kongelige Norske Videnskabers Selskab i Trondheim (1843) og av Det Norske Videnskaps-Akademi i Kristiania (1858). I 1870 ble hans marmorbyste av Olaf Glosimodt, utført etter innsamling blant bibliotekets lånere, plassert i bibliotekets utlånsavdeling. Hans boksamling ble sammen samlingen etter broren historiker Rudolf Keyser testamentert til UB.

Han redigerte og utgav en årlig fortegnelse over bibliotekets tilvekst for årene 1837— 1862.

## Kilder
* Halvorsen, Jens Braage: *Norsk Forfatter-Lexikon [[1814]]–[[1880]]*, b.3, 1893.
Beske ballader og blidgjort blues

***Beske ballader og blidgjort blues*** er et musikkalbum med Terje Formoe, utgitt i 1975. Dette er hans debutalbum som soloartist og albumet er meget sjelden i dag. Albumet ble innspilt i Roger Arnhoff Studio i Oslo fra 24. februar til 26. februar 1975.

## Sporliste
# «Min blues» (Terje Formoe)
# «Og hvis hun kommer hit» &ndash; Castles In the Air (Don McLean/T. Formoe)
# «Katten Oscar» (T. Formoe)
# «Morgen på Ågerøy» (T. Formoe)
# «Midt i byen» (Terje Formoe/Rudolf Nilsen)
# «Reaksjon» (Kristian Lindeman/Terje Formoe)
# «Uteliggerens oktober» (T. Formoe)
# «Panoren» (T. Formoe)
# «Arbeidersang» (T. Formoe)
# «Kafe nasjonal» (T. Formoe)
# «Menneskerettighetenes år» (T. Formoe)
# «Nattevise» (T. Formoe)

## Medvirkende
### Musikere
* Terje Formoe – låtskriver, sang, gitar
* Pete Knutsen – gitar, keyboard, orgel
* Tor Welo – piano, arrangør,
* Jahn Teigen – perkusjon, klokkespill
* Arne Schulze – gitar
* Thor Andreassen – trommer, perkusjon
* Terje Methi – bass
* Kristian Lindeman – kor, låtskriver
### Andre medvirkende
* Erik Formoe – fotografi, cover
* Johnny Sareussen – produsent
* Rudolf Nilsen – låtskriver
* Don McLean – låtskriver
* Knut Riisnæs – arrangør
* Ingar Helgesen – tekniker
* Rolf Kjernet – tekniker
## Eksterne lenker
* Beske ballader og blidgjort blues
Gudbrandsdalen fogderi

**Gudbrandsdalen fogderi** *(Guldbrandsdalens Fogderie)* var en administrativ enhet (fogderi) i Akershus len fra 1500-tallet. Etter 1662 inngikk det i Akerhus amt, som lå under Akershus stiftamt. Fra 1757 ble fogderiet overført til det nyopprettede Oplandenes amt, og fra 1781 ble det liggende i Kristians amt. Begge tilhørte Akershus stiftamt.

Fogderiet hadde i hovedsak den samme utstrekningen inntil 1815, da Gausdal og Fåberg ble lagt til Toten og det sydlige Gudbrandsdal fogderi. Gudbrandsdal fogderi ble i 1860 delt i Nordre Gudbrandsdalen fogderi og Søndre Gudbrandsdalen fogderi, sistnevnte fikk samtidig tilbakeført Gausdal og Fåberg fra Toten fogderi.
 
Øvre Folldal tilhørte Gudbrandsdalen inntil 1863, Sollia kommune (nå i Stor-Elvdal) til 1890. Fogderiene i Kristians amt ble avviklet i 1909.

## [[Geistlig]] inndeling i 1701

**Gudbrandsdalen fogderi**:
* Lomb
* Vaage
* Lesje
* Froen
* Ringeboe
* Øier
* Gusdal
* Faaberg

## [[Herred]]sinndeling mot slutten av 1800-tallet

**Nordre Gudbrandsdalen fogderi**:
* Dovre
* Lesje
* Skiaaker
* Lom
* Vaage
* Nordre Fron
**Søndre Gudbrandsdalen fogderi**:
* Søndre Fron
* Ringebu
* Øier
* Østre Gausdal
* Vestre Gausdal
* Faaberg
Johan Peter Molin

**Johan Peter Molin** (født 17. mars 1814 i Göteborg, død 29. juli 1873 i Stockholm) var en svensk billedhugger og professor. 

Molin reiste til København for å studere under Herman Wilhelm Bissen i 1843. Senere besøkte han Paris og han bodde åtte år i Roma. 

Molin forsørget seg delvis som baker, men i 1847 kjøpte Karl IV et verk av han og deretter skjøt berømmelsen fart. Mange av Göteborgs velstående menn bestilte hos han. 

Fra 1853 var han lærer ved Konstakademien og ble to år senere professor i skulptur. 

I 1859, i Paris, ble Molin ferdig med figurgruppen «Bältesspännarna» som står ved Kungsportsavenyn i Göteborg. Kopier av den finnes også i Stockholm, Vänersborg og Hällefors. 

Molin skapte Karl XII:s statue som ble avduket  i Kungsträdgården i Stockholm i 1868, der også Molins fontene finnes. 

## Offentlige verk i utvalg
* Karl XII, bronse, 1868, Kungsträdgården i Stockholm
* Fontene, bronse, Kungsträdgården i Stockholm
* Fontene, bronse, Rådhusparken i Jönköping
* Johan Anders Wadman, bronsebyste, Göteborg
* «Bältesspännarna», bronse, parken ved Nasjonalmuséet i Stockholm, Bältesspännarparken i Göteborg och Mästarnas park i Hällefors.

## Referanser


## Litteratur
* *Göteborgsbilder 1850-1950*, red. Harald Lignell, Bokförlaget Nordisk Litteratur, Ludw. Simonson Boktryckeri, Göteborg 1952 s. 97
* Molin, Hjalmar: Kring Johan Peter Molin och hans fontän, *Konstnärsfolk. Personliga minnen av bortgångna svenska konstnärer* (red. Ernst Malmberg) (Uppsala 1942)

## Eksterne lenker
*
Bambieffekten

***Bambieffekten*** er en norsk indiefilm regissert av Øystein Stene, skrevet av Stene og Linda Gabrielsen og produsert av Ravn Wikhaug og Johan Kaos. Filmen hadde premiere 29. juli 2011. Hovedrollene spilles av Viktoria Winge og Julia Schacht. Andre roller er besatt av Kristoffer Joner, Kim S. Falck-Jørgensen, Knut Joner og Ane Dahl Torp.

Store deler av filmen ble spilt inn på ei privat hytte på Hvasser i Færder kommune, og alle som jobbet med innspillingen bodde der mens innspillingen foregikk.

Filmen ble sett av  tilskuere da den gikk på kino.
__NOTOC__
## Handling
Veronica og Cecilie treffer hverandre på nettet. De inngår en dødspakt og drar ut på Veronicas familiehytte i havgapet med et videokamera for å dokumentere sine siste dager. Når gutta fra nabohytta dukker opp, avsløres det at de har vidt forskjellige behov og mål…

Filmen er jentenes egne opptak.

## Rollefigurer
* Viktoria Winge: Cecilie
* Julia Schacht: Veronica
* Kristoffer Joner: Jonas
* Kim S. Falck-Jørgensen: Benjamin
* Knut Joner: Eirik
* Ane Dahl Torp: Butikkdame

## Referanser


## Eksterne lenker
* 
* Filmens hjemmeside
* Bambieffekten på Filmweb
* Bambieffekten på Facebook
MF «Fosen»

**MF «Fosen»** er ei ferje bygd i 1989, og gikk i fergesambandet Flakk–Rørvik frem til januar 2011. Fra 6. januar 2011 ble den satt inn i sambandet Hatvik-Venjaneset i Vestland.

I desember 2019 hadde «Fosen» sin siste tur over Fusafjorden før den returnerte til Trondheim igjen der den ble lagt i opplag.

30. april 2020 ble ferga satt inn i C-ruta på sitt opprinnelige fergesamband Flakk-Rørvik mens Lagatun var inne på årlig verkstedopphold, som etter planen var tilbake i normal rute ca. 20. mai.

## Historie
I 1989 ble fergen levert som **MF «Fosen»** til Fosen Trafikklag og lagt inn i Flakk - Rørvik, men i 2010 tok Fjord1 over Flakk - Rørvik med Fergene MF «Glutra», «Tresfjord» og «Korsfjord».

Samme året som Fjord1 tok over gikk **MF «Fosen»** midlertidig til Hufthamar-Krokeide. Året etterpå gikk den i sambandet Hatvik - Venjaneset. I 2017 gikk ferga på grunn utenfor Hatvik, men ble reparert i 2018. I 2020 tok Fjord1 over Hatvik-Venjaneset med MF «Årdal», etter det ble den lagt i opplag Trondheim. Sommeren 2020 satt inn på strekningen Tjøtta - Forvik på Helgeland for å avhjelpe køer som følge av "korona-turister" på norgesferie, den er nå i opplag i Trondheim

## Tidslinje

*1989 - Levert som **MF «Fosen»** til Fosen Trafikklag, Flaggstat:  Trondheim.
*1989 - Satt inn i Flakk – Rørvik.
*2010 - Fjord1 tok over Flakk - Rørvik.
*2010 - Fosen Trafikklag ble opphørt og alle båtene ble gitt til FosenNamsos Sjø.
*2010 - Gikk i en kort periode på Hufthamar – Krokeide.
*2011 - Satt inn i sambandet Hatvik – Venjaneset.
*2013 - Ombygget.
*2017 - Gikk på grunn 200 meter etter avgang fra Hatvik, 25. februar.
*2018 - Ble reparert og ombygd igjen.
*2018 - Tilbake i rute på Hatvik - Venjaneset.
*2019 - siste tur over Fusafjorden (Hatvik - Venjaneset).
*2020 - Fjord1 tok over Hatvik - Venjaneset.
*2020 - Lagt i opplag utenfor Trondheim.
*2020 - Gikk i en kort periode på Flakk - Rørvik.
*2020 - Leid ut til Torghatten Trafikkselskap.
*2020 - Satt inn i Forvik – Tjøtta.
*2023 - Solgt til Smedegaarden A/S for hugging. Forlot Trondheim for siste gang november 2023.

## Referanser


## Kilder
* Fosen  – Fjordfähren

## Eksterne lenker
* 
*
Salto (Uruguay)

**Salto** er en by i den nordvestlige delen av Uruguay, ved grensa til Argentina. Den er landets nest største by (etter hovedstaden Montevideo), og hadde  innbyggere i 2011. Tidligere ble byen kalt **Salto Oriental**.

Byen ligger ved elva Uruguay, rundt 500 kilometer nordvest for Montevideo. På motsatt side av elva ligger den argentinske byen Concordia. De to byene er knyttet sammen via  vei og jernbane bygget på toppen av Salto Grande-demningen. 

## Historie
Byen ble grunnlagt i 1756 og er administrativt senter i departementet Salto.

## Næringsliv
Distriktene rundt byen er jordbruksområder, hvor det i tillegg til kvegavl blant annet også dyrkes sitrusfrukter, sukkerrør og vindruer. Salto er et handelsenter for korn og grønnsaker. Byen har også en landbruksskole. De største industrinæringene er næringsmiddelindustri, skipsbygging og produksjon av kjemiske produkter, legemidler og flettede kurver. Noen kilometer nord for byen ligger den nevnte Salto Grande-demningen i elva Uruguay, hvor det ligger et betydelig vannkraftverk.

Salto har regelmessige bussforbindelser til Montevideo. Det er også en lokal lufthavn i byen, med planer om å forbedre og utvide den, noe lokale forretningsfolk er spesielt interessert i for å muliggjøre frakt, spesielt av frukt, direkte fra regionen til eksterne markeder.

## Befolkning
Salto har 104 028 innbyggere *(Beregning 2011)*

Kilde:

## Parker
Salto by har en park, Parque Harriague, grunnlagt i 1951.

## Transport
 Ruta 3 forbinder Salto med San José de Mayo, Trinidad, Young og Paysandú (sør), Belén og Bella Unión (nord).

 Ruta 31 forbinder Salto med Albisu og Tacuarembó. 

### Fly
Salto har en flyplass,  Nueva Hesperides internasjonale lufthavn.

## Samarbeidsbyer og regioner

*  Argentina, Goya(2011).
*  Argentina, Salto (2007).
*  Portugal, Penafiel (2013).

## Kjente personer fra Salto
* Horacio Quiroga (f.1879) – forfatter
* Enrique Amorim (f.1900) – forfatter
* Pedro Virgilio Rocha (f.1942) – tidligere fotballspiller
* Luis Suárez (f.1987) – fotballspiller
* Edinson Cavani (f.1987) – fotballspiller
* Juan Ángel Albín – fotballspiller
* Heber Viera (f. 1979), friidrettsutøver

## Referanser


## Eksterne lenker
*  (spansk)
* saltonline.net  (spansk)
* Kart over Salto (spansk)
Dommedag (van der Weyden)

**Dommedag** er en altertavle som antas å ha blitt malt av Rogier van der Weyden, trolig i perioden 1446-1452. Altertavlen ble bestilt til innvielsen av hospitalet i Beaune i det nåværende Frankrike, av hospitalets grunnleggere Nicolas Rolin og hans tredje kone Guigone de Salins. Altertavlen befinner seg fortsatt i hospitalet, som nå er museum.

Altertavlen i Beaune er en polyptyk bestående av ni paneler som er hengslet sammen. Når altertavlen er åpen, viser de ni panelene Jesus som feller sin dom over menneskeheten på dommedag.

Polyptyken består av i alt ni paneler, hvorav seks er bemalt på begge sider. Panelene er hengslet sammen slik at altertavlen kan betraktes åpen eller lukket. Når altertavlen er åpen viser polyptykens ene side, med de i alt ni panelene, Jesu dom over menneskeheten på den ytterste dag - eller med andre ord dommedag. Når altertavlen er lukket vises seks paneler med portretter av hospitalets to grunnleggere samt skildringer av helgenene Sankt Sebastian og den hellige Antonius, erkeengelen Gabriel og jomfru Maria. 

Altertavlen ble trolig malt i perioden 1446-1452, og har befunnet seg i Hospices de Beaune like siden det var nytt. Det var opprinnelig plassert slik at de sengeliggende kunne betrakte bildet av dommedag fra sitt sykeleie. På et tidspunkt, trolig under den franske revolusjonen, ble altertavlen overmalt, men i 1836 ble kunstverket gjenoppdaget og restaurert. Man antok da at det var malt av Jan van Eyck, men i 1843 kom man frem til at mesteren for altertavlen måtte være en annen flamsk maler, nemlig Rogier van der Weyden. Det anses for sannsynlig at van der Weydens assistenter har malt englene og ni av apostlene på altertavlen.

## Se også
* Nedtagelsen fra korset (van der Weyden)
## Referanser

## Eksterne lenker
*
Sabrina Windmüller

**Sabrina Windmüller** (født 13. oktober 1987) er en sveitsisk skihopper.

Hun debuterte i kontinentalcupen i skihopping 18. januar 2006, og kom på 31.-plass. Et år senere fikk hun sin første topp 15-plassering, med en 13.-plass i Villach i Østerrike. Hennes beste plassering til nå er 9.-plass, som hun har fått både i 2007 og 2010.

I 2011 kom hun på 25.-plass under ski-VM 2011 i Holmenkollen.

## Verdenscupseiere

## Referanser


## Eksterne lenker
* 
*
«Ved evighetens port»

**«Ved evighetens port»** (1890) er et maleri av den nederlandske kunstmaleren Vincent van Gogh. Bildet ble malt i Saint-Rémy-de-Provence, etter en litografi han hadde laget i 1882. Maleriet ble ferdigstilt bare noen dager før van Gogh skjøt seg selv og viser en mann som skjuler ansiktet i hendene, bildet gir et inntrykk av depresjon og håpløshet.

## Kilder
* Erickson, Kathleen Powers. *At Eternity's Gate: The Spiritual Vision of Vincent Van Gogh*. William B. Eerdmans Publishing Co., 1998. ISBN 978-0-8028-3856-8
* de la Faille, Jacob-Baart. *The Works of Vincent Van Gogh: His Paintings and Drawings*. Amsterdam: Meulenhoff, 1970. ISBN 978-1-55660-811-7
* Hulsker, Jan. *The Complete Van Gogh*. Oxford: Phaidon, 1980. ISBN 0-7148-2028-8
* Naifeh, Steven; Smith, Gregory White. *Van Gogh: The Life*. Profile Books, 2011. ISBN 978-1-84668-010-6
* Pomerans, Arnold. *The Letters of Vincent van Gogh*. Penguin Classics, 2003. ISBN 978-0-14-044674-6
Federico Pellegrino

**Federico Pellegrino** (født 1990) er en italiensk langrennsløper. Siden 2010/2011-sesongen har Pellegrino satset jevnlig på sprintkonkurranser i verdenscupen.

## Karriere

Han gjorde sin første konkurranse på seniornivå i verdenscupen den 11. mars 2010 i Drammen, hvor han til slutt endte opp på en 49.-plass. Han tok en andreplass på sprinten under verdenscupen i Liberec den 15. januar 2011, kun slått av Ola Vigen Hattestad i finalen.

Pellegrino deltok under Ski-VM 2011 i Oslo, hvor han kvalifiserte seg til kvartfinalen i samme heat med blant andre Marcus Hellner og Eirik Brandsdal. Etter å ha kommet på andreplass kun 0,3 sekunder bak Hellner gikk han videre til semifinalen, hvor han ble slått ut av blant andre Petter Northug og Ola Vigen Hattestad

Pellegrino tok sin første verdenscupseier da han vant sprint fristil i Davos 21. desember 2014. Han vant også sprintetappen under Tour de Ski 2014/15. Den 24. januar 2015 tok Pellegrino sin tredje seier for sesongen, da han vant skøytesprinten i Rybinsk under svært løse og krevende forhold. Han ble nummer tre i sprintverdenscupen totalt sesongen 2014/15, kun slått av Eirik Brandsdal (2) og Finn-Hågen Krogh (1). Han deltok under Ski-VM 2015, der han fikk en 5.-plass på den klassiske sprinten og en bronsemedalje på lagsprinten i fri teknikk, sammen med Dietmar Nöckler.

I VM 2017 vant Pellegrino sprint fristil foran Sergej Ustjugov og Johannes Høsflot Klæbo, og han gikk sammen med Dietmar Nöckler på Italias lag som tok sølv på lagsprint. Han tok sølv på sprinten under vinter-OL 2018 i Pyeongchang.

Under VM 2019 i Seefeld tok Pellegrino sølv på sprint fristil, og han gikk på det italienske laget som tok bronse på lagsprint der han gikk sammen med Francesco de Fabiani.

I VM 2025 i Trondheim tok han sølv på sprinten, bare slått av Johannes Høsflot Klæbo.

### Sammenlagtplasseringer i verdenscupen

## Referanser


## Eksterne lenker
* 
*
Tero Similä

**Tero Similä** (født 26. februar 1980 i Ylivieska) er en finsk aktiv langrennsløper. Han representerer klubben Ylivieskan Kuula og blir trent av Erkki Mustola.

Similä har deltatt i flere større internasjonale mesterskap, blant annet Ski-VM 2005 og Ski-VM 2007, samt Vinter-OL 2006. Han deltok også under Ski-VM 2011 i Oslo. Hans beste individuelle plassering i konkurransesammenheng var en 13.-plass under VM i Oberstdorf. Under Verdenscupen i langrenn har Similä endt blant topp ti kun to ganger, hvor han på kombinasjonen i Falun i februar 2005 kom på en åttendeplass og en åttendeplass på 50 kilometer fristil i Oslo i mars 2006.

Nasjonalt har Similä vunnet det finske mesterskapet fire ganger, kommet på andreplass syv ganger og endt på tredjeplass tre ganger.

## Referanser


## Eksterne lenker
* 
* Similäs offisielle nettsider
Michaela Doleželová

**Michaela Doleželová** (født 12. juli 1994) er en tsjekkisk skihopper. Hun er født og bor i Ostrava.

Hun debuterte i Kontinentalcupen i skihopping 6. august 2006. Hennes beste plassering i denne cupen til nå er 5.-plass, som hun fikk i februar 2009 i Zakopane.

Hun har deltatt i junior-VM fem ganger; hun kom på 20.-plass i 2007, 27.-plass i 2008, 16.-plass i 2009, 25.-plass i 2010 og 31.-plass i 2011.

I 2009 deltok hun i sitt første senior-VM, i Liberec, der hun kom på 27.-plass, og i februar 2011 kom hun på 28.-plass under Ski-VM 2011 i Holmenkollen.

## Referanser


## Eksterne lenker
* 
* 
* Profil på Ladies-Skijumping.com
Vladislav Volkov

**Vladislav Nikolajevitsj Volkov** (født 23. november 1935 i Moskva, død 30. juni 1971) var en sovjetisk kosmonaut som deltok på romferdene Sojuz 7 og Sojuz 11.

Han ble uteksaminert fra Moskva luftvåpeninstitutt i 1959. Som ingeniør innen luftfart ved Koroljov designbyrå var han involvert i utviklingen av romskipene Vostok og Voskhod før han valgte å bli kosmonaut. Han tilbrakte 23 dager på Saljut, verdens første romstasjonen, i 1971. Asteroiden 1790 Volkov ble oppkalt etter ham. 

Han var medlem av den andre sovjetiske mannskapet som døde under en romferd. Han ble kvalt sammen med resten av mannskapet på grunn av en ødelagt ventil. Vladislav Volkov ble to ganger dekorert med ordenen Helt av Sovjetunionen, første gang 22. oktober 1969 og andre gang for romferden som også tok livet av ham, 30. juni 1971. Han ble også tildelt Leninordenen. Krateret Volkov som ligger på månen er oppkalt etter ham, i tillegg til en gate i Moskva som har fått hans navn.

## Referanser
Roberta D’Agostina

**Roberta D'Agostina** (født 17. august 1991) er en italiensk skihopper. Hun er født i Tolmezzo, men bor i Tarvisio.

Hun debuterte i Kontinentalcupen i skihopping 19. januar 2005. Hennes beste plassering i denne cupen til nå er 7.-plass, som hun fikk i februar 2007 i Schonach.

Hun deltok i junior-VM 2007 i Tarvisio i Italia, der hun kom på 25.-plass.

I 2011 deltok hun først i junior-VM i Otepää i Finland i januar, der hun kom på 20.-plass, og i februar kom hun på 27.-plass i Ski-VM 2011 i Holmenkollen.

## Referanser


## Eksterne lenker
* 
* 
* Profil på Ladies-Skijumping.com
Oberfranken

**Oberfranken** er et regierungsbezirk (i Bayern kalt bezirk) i den tyske delstaten Bayern.

Oberfranken ligger i den nordøstlige delen av delstaten og grenser til Sachsen, Thüringen, Unterfranken, Mittelfranken og Oberpfalz. Internasjonalt deler den også grense med regionen Karlovy Vary i Tsjekkia.

Administrasjonsby er Bayreuth.

## Inndeling
Regierungsbezirk Oberfranken omfatter fire kreisfrie byer og ni landkreise:
### Kreisfrie byer
* Bamberg
* Bayreuth
* Coburg
* Hof
### Landkreise
* Landkreis Bamberg
* Landkreis Bayreuth
* Landkreis Coburg
* Landkreis Forchheim
* Landkreis Hof
* Landkreis Kronach
* Landkreis Kulmbach
* Landkreis Lichtenfels
* Landkreis Wunsiedel im Fichtelgebirge (før kreisreformen kun *Landkreis Wunsiedel*)

## Geografi

### Jernbaner
(hovedstrekninger)
* München–Nürnberg–Bamberg–Lichtenfels–Saalfeld–Jena–Berlin (ICE)
* Dresden–Chemnitz–Plauen–Hof–Marktredwitz/Bayreuth–Nürnberg (IRE)
* Sonneberg–Coburg–Lichtenfels–Bamberg–Forchheim-Nürnberg
* Regensburg–Marktredwitz–Hof–Gera–Leipzig
* Nürnberg–Marktredwitz–Eger
* Würzburg–Bamberg–Hof/Bayreuth

## Eksterne lenker
* 
* Oberfranken  + Kart 
*
Ravn Wikhaug

**Ravn Wikhaug** (født 29. november 1985 i Moss) er en norsk filmprodusent som jobber for Norsk Film Institutt i Oslo som produksjonsrådgiver. Tidligere var han daglig leder og hovedprodusent i selskapet Feil Film AS, hvor han i 2011 produserte spillefilmen *[[Bambieffekten]]* sammen med Johan Kaos og ble med det tidenes yngste norske spillefilmprodusenter med film på kino (henholdsvis 25 og 24 år gamle).

19. juli 2013 hadde *[[Pornopung (film)|Pornopung]]* premiere. Denne var hans andre spillefilm. Filmen solgte  billetter på kino. Herbert Nordrum vant Amanda for beste bi-rolle i filmen.

Wikhaug startet som produksjonsleder for produsent Knut Inge Solbu og sammen produserte de kortfilmen *November* med regissør Guro Ekornholmen. Han har også produsert kortfilmen *I siste øyeblikk* (2010).

Wikhaug har også produsert Dagbladets serie *Jomfru i nød* (2011) og VGTV sin serie *@Home *(2010)

Fra høsten 2013 til våren 2016 studerte han på Den Norske Filmskolen i Lillehammer, produsentlinjen. Han produserte eksamensfilmen FINITE regissert av Marius Rolfsvåg. 

Høsten 2016 ble han ansatt som produsent i Paradox Etter to og et halvt år skiftet han jobb til produksjonsrådgiver for det Norske film instituttet.

## Referanser


## Eksterne lenker
* feilfilm.no 
* @home – VGTV-serie (2010)
* Jomfru i nød
Louis Delasiauve

**Louis Jean Francois Delasiauve** (født 14. oktober 1804 i Garennes-sur-Eure i Frankrike, død 5. juni 1893) var en fransk psykiater. I 1830 avla han eksamen i Paris og de neste åtte årene praktiserte han i Ivry. 

Etter det arbeidet han ved Bicêtre-hospitalet og ble senere direktør ved  La Salpêtrière hvor han arbeidet med epileptikere og mentalt tilbakestående pasienter. 

Louis Delasiauve var en pioner innen barnepsykiatrien og talsmann for utdanning til mentalt tilbakestående. Han er mest kjent for sin forskning innenfor epilepsi og han beskrev tre ulike former av sykdommen.

## Referanser
Tankersley

**Tankersley** er et sogn i Barnsley-distriktet i South Yorkshire med om lag 1400 innbyggere.

## Referanser
Vladěna Pustková

**Vladěna Pustková** (født 11. juli 1992) er en tsjekkisk skihopper. Hun er født i Celadna, men bor i Frenstat.

Hun debuterte internasjonalt i FIS-Ladies-Grand-Prix 2003 og 2004, og debuterte i Kontinentalcupen i skihopping siden 16. januar 2005, med en 27.-plass. Hennes beste plassering i denne cupen til nå er 11.-plass, som hun fikk i august 2008 i Bischofshofen.

Hun har deltatt i junior-VM seks ganger; hun kom på 10.-plass i 2006, 12.-plass i 2007, 35.-plass i 2008, 28.-plass i 2009, 26.-plass i 2010 og 21.-plass i 2011.

I 2009 deltok hun i sitt første senior-VM, i Liberec, der hun kom på 35.-plass, og i februar 2011 kom hun på 29.-plass under Ski-VM 2011 i Holmenkollen.

## Referanser


## Eksterne lenker
* 
* 
* Profil på Ladies-Skijumping.com
Utvalg (statistikk)

Et **utvalg** er et begrep innenfor statistikkfaget for å beskrive en andel av en større populasjon.

## Utvalgstyper
Det finnes flere typer utvalg som kan deles inn i to hovedkategorier; sannsynlighetsutvalg og ikke-sannsynlighetsutvalg. Sannsynlighetsutvalg er utvalg hvor observasjoner har en gitt og positiv sannsynlighet for å bli trukket ut fra utvalget. Ikke-sannsynlighetsutvalg er utvalg hvor vi ikke kjenner sannsynligheten for enhver observasjon.

### Sannsynlighetsutvalg

For at utvalget skal kunne generaliseres må utvalget være trukket slik at alle observasjonsenheter har en kjent sannsynlighet for å bli med i utvalget. Selv om utvalget er trukket på en korrekt måte, vil det være usikkert hvor nært resultatet i utvalget er populasjonens egentlige verdi. Jo større utvalget er jo lavere blir usikkerheten. Feilmarginen kan regnes ut ved å beregne standardfeilen og så konstruere et konfidensintervall.

*Stratifisert utvalg
*Klyngeutvalg
*Enkelt tilfeldig utvalg

### Ikke-sannsynlighetsutvalg
*Bekvemmelighetsutvalg
*Vurderingsutvalg
*Kvoteutvalg

## Se også
* Prøvetaking

## Referanser
Muhammad al-Gaddafi

**Muhammad Muammar al-Gaddafi** () (født 15. mars 1970 i Tripoli i Libya) er en libysk politiker og eldste sønn av Muammar al-Gaddafi. 

Han hadde flere betrodde verv under sin fars regime. Blant annet så var han leder for den libyske olympiske komité og formann i *General Post and Telecom Company* som eier og driver mobiltelefon- og sattelittjenester i Libya.

Tross sine sentrale posisjoner holdt han en svært lav profil også innad i landet. Han flyktet til Algerie like etter at regimet til hans far ble styrtet i 2011.

## Referanser
Mutasim-Billah al-Gaddafi

**Mutasim-Billah al-Gaddafi** () var den fjerde sønnen til Libyas eneveldige statsoverhode og diktator Muammar al-Gaddafi.

Han var oberstløytnant i den libyske hæren. Han flyktet til Egypt etter at han angivelig skal ha vært hovedansvarlig for et egyptisk-støttet kuppforsøk mot sin egen far. Faren hans, Muammar al-Gaddafi, tilga sønnen og han vendte etter hvert tilbake til Libya, der han ble tildelt stillingen som nasjonal sikkerhetsrådgiver i tillegg til at han ledet sin egen avdeling i hæren.

I april 2009 hadde Moatassem et møte med USAs utenriksminister Hillary Clinton.

## Referanser


## Eksterne lenker
*
Anja Tepeš

**Anja Tepeš** (født 27. februar 1991) er en slovensk skihopper. Hun er født og bor i Ljubljana, og har drevet med skihopp siden hun var fem år gammel. Hun er datter av den tidligere skihopperen Miran Tepeš, og søsteren til Jurij Tepeš, som også driver med skihopp.

Hun deltok i sitt første FIS-renn i 2003, og debuterte i Kontinentalcupen i skihopping 16. januar 2005, med en 16.-plass. Hennes beste plassering i denne cupen til nå er 4.-plass, som hun fikk i februar 2007 i Saalfelden og i januar 2011 i Ljubno.

Hun har deltatt i junior-VM fire ganger; hun kom på 21.-plass i 2006, 13.-plass i 2007, 18.-plass i 2010 og 35.-plass i 2011.

I februar 2011 kom hun på 30.-plass under Ski-VM 2011 i Holmenkollen.

## Referanser


## Eksterne lenker
* 
* 
* Profil på Ladies-Skijumping.com
Ayesha al-Gaddafi

**Ayesha al-Gaddafi** (født 1976) er den eneste datteren til Libyas tidligere eneveldige leder og de facto statsoverhode Muammar al-Gaddafi.

Gaddafi er utdannet jurist, og hun er advokat av yrke. I 2000, etter internasjonale sanksjoner ble innført mot Irak, reiste Gaddafi til Bagdad sammen med en delegasjon på 69 tjenestemenn. Kort tid før den amerikanske invasjonen av Irak i 2003, møtte hun diktator Saddam Hussein. I juli 2004 ble hun utnenvnt til en del av det juridiske forsvaret av Iraks tidligere president og diktator Saddam Hussein. Hun giftet seg med en fetter av hennes far i 2006. Aisha al-Gaddafi ble underlagt reiseforbud 26. februar 2011, etter en resolusjon fra FNs sikkerhetsråd. 

Aisha al-Gaddafi ble utnevnt som FNs goodwill-ambassadør fra Libya den 24. juli 2009. Hun begynte da å arbeide med et utviklingsprogram som primært tok opp spørsmål angående hiv/aids, fattigdom og kvinners rettigheter i Libya. Alle disse emnene er kulturelt sensitive emner i landet. I februar 2011 skal FN ha trukket Aisha al-Gaddafi fra hennes rolle som goodwill-ambassadør, og hun ble fritatt fra sine plikter som fulgte med denne stillingen.

## Referanser
NTG Tromsø

**NTG Tromsø** er en privat videregående skole som ligger ved Alfheim stadion i Tromsø og er en del av Norges Toppidrettsgymnas.

Skolen ble etablert i 2008, etter at flere toppidrettsmiljøer i Tromsø med Tromsø Idrettslag i spissen var pådrivere, og skal etter planen åpne ungdomsskole i august 2018.

Skolen har rundt 100 elever, og har tilbud innen fem forskjellige idrettsgrener:
* Fotball
* Håndball
* Langrenn 
* Skiskyting
* Volleyball
* Mix 

## Eksterne lenker
*
Radha

**Radha** (devanagari: राधा, IAST: Rādhā; også *Radhika, Radharani* og *Radhikarani*) er en kvinne fra hinduistisk mytologi;  hun inngår i flere fortellinger om Krishna som hans ungdomskjæreste, særlig opptrer hun i Bhagavata Purana og Gitagobinda. Fortellingene tolkes vanligvis som et eksempel på bhakti, en inderlig hengivelse til guddommen, og Radha kan også sees som et uttrykk for shakti, den kvinnelige guddomskraften. 

Radha er en av mange gopier (sanskrit for gjeterjente) som er forelsket i Krishna, men hun er hans favoritt. Fortellingene, som utspiller seg i skogen Vrindavana ved byen Vraj skildrer kjærlighetseventyr mellom Krishna og gopiene. Noen av tekstene er entydig forkusert på forholdet mellom Radha og Krishna. Tekstene utbroderer begjær og kjærlighetslengsel. I noen tekster er det også et tema at Radha allerede er gift med en annen gjeter, og at kjærlighetsmøtene skjer i hemmelighet.

Innenfor vaishnavismen finnes det retningen som oppfatter Radha som Krishnas rådgiver, likemann eller endog som mektigere enn ham.

## På norsk
Tekster om henne finnes på norsk i antologiene *[[Bhagavadgita og andre hinduistiske skrifter]]* (Bhagavata Purana) og *[[Bengalske sanger]]* (Gitagobinda). 

## Eksterne lenker
*
Hege Toft Karlsen

**Hege Beate Toft Karlsen** (født 14. oktober 1969) er en norsk næringslivsleder som per 2023 er konsernsjef i Eika Gruppen. I desember 2023 ble Hege Toft Karlsen ansatt som ny konsernsjef i Fremtind, med tiltredelse når Turid Grotmoll går av som konsernsjef våren 2024.

Toft Karlsen er utdannet cand.jur. fra Universitetet i Bergen, og har advokatbevilling og AMP fra Harvard Business School.

Karlsen ble i 2005 utnevnt som Gjensidiges første kvinnelige konserndirektør. Hun var konserndirektør i Gjensidige Forsikring fram til mars 2011.

Hun tiltrådte i april 2011 som konsernsjef i Terra-Gruppen, fra 2013 kalt Eika Gruppen. Per 2014 hadde hun Karlsen verv som styreleder i Eika Forsikring og var styremedlem i Finansnæringens Hovedorganisasjon og Finans Norge.

## Referanser
Perry Olsson

**Nils Perry Olsson** (født 29. desember 1955) er en svensk skismører. Han arbeider som assisterende smøresjef for det norske langrennslandslaget, med særlig ansvar for Petter Northug, Marit Bjørgen og Celine Brun-Lie.

Olsson var tidligere smøretekniker og utstyrssjef for det svenske skilandslaget, men da Svenska Skidförbundet ville kutt i stillingen hans fra full til halv tid tilbød han sine tjenester på det åpne markedet, og ble ansatt av Norges Skiforbund. Han har vært en del av det norske laget siden 2003, og har side 2009 også hatt selskap i teamet av sin bror Ulf.

Olsson var selv en dyktig skiløper på 1980-tallet, med blant annet en ellevteplass i Vasaloppet på merittlisten.

## Referanser
Roast fra Chat Noir

***Roast fra Chat Noir*** er et norsk humorprogram som gikk på TVNorge i 2011. Serien hyller kjente norske personligheter som har gjort seg spesielt bemerket innen kultur og samfunnsliv. De fremtredende personene inviteres til en gallaforestilling på Chat Noir i Oslo. Der er et panel med venner, komikere og andre kjente fjes er samlet for å gjøre stas på æresgjesten med humoristiske taler som består av harselas, latterliggjøring og komplimenter. Programmet ble produsert av Thomas Giertsens produksjonsselskap Feelgood Scene Film & TV. Programmet ble ledet av Helén Vikstvedt.

Programserien er basert på en amerikansk humortradisjon kalt roast.
 
## Gjester
Hvert program av *Roast fra Chat Noir* har en hedersgjest, og et panel med fem gjester som holder hver sin tale (også kalt roastere).

Disse var hedersgjester i programmet: Jan Fredrik Karlsen, Elisabeth Andreassen, Eyvind Hellstrøm, Per Inge Torkelsen, Tommy Steine, Hans-Erik Dyvik Husby, Espen Eckbo, Thomas Giertsen, Tom Nordlie og Mia Gundersen.

Av gjestene i programmet, som holdt tale til hedersgjesten, var disse blant de som først ble annonsert: Thomas Giertsen, Espen Eckbo, Harald Eia, Bård Tufte Johansen, Bård Ylvisåker, Else Kåss Furuseth, Henrik Elvestad, Jonna Støme, Sigrid Bonde Tusvik, Silje Stang, Lisa Tønne, Henrik Thodesen, Elisabeth Andreassen, Yngve Skomsvoll, Ole Martin Alfsen og Nils Ingar Aadne.

## Mottagelse
Serien ble på premieredagen, den 9. mars 2011, anmeldt av VG og Dagbladet. Begge aviser ga premiereprogrammet terningkast 4. Den 10. mars 2011 ble programmet anmeldt av Adresseavisen som også ga programmet terningkast 4.

Premiereprogrammet fikk ca. 277.000 seere, og en markedsandel på 28% i målgruppen fra 12 til 40 år. Enkelte roaster fra programmet oppnådde stor suksess på web, og nådde flere hundretusen seere.

## Episodeoversikt

## Medvirkende

## Referanser


## Eksterne lenker
*
Fazlollah Zahedi

**Fazlollah Zahedi** (født cirka 1897 i Hamedan i Iran, død 2. september 1963) var en iransk general, statsmann og politiker. 

## Biografi
Under sin tjeneste ved den russisk-trente iranske kosakkbrigaden var en av hans militære overordnede Reza Khan, som senere ble den iranske monarken. I en alder av 23 år ble han kompani-sjef, og han førte tropper i kamp mot opprørere blant stammefolkene i de nordlige provinsene av Iran. To år senere forfremmet Reza Shah ham til brigadegeneral. Alliansen mellom de to mennene holdt livet ut på det personlige plan som vel som politisk og militært.

Han var også involvert i å styrte Seyyed Zia'eddin Tabatabaee og hans regjering i 1920. Det var oberst Zahedi som pågrep Sheikh Khaz'al Khan og førte ham med tilbake til Teheran. Under Reza Shahs styre var general Zahedi militærguvernør i Khuzestan-provinsen, der mye av Irans oljeindustri holder til, og i 1932 ble han sjef for det nasjonale politi.

Under andre verdenskrig ble han utnevnt til kommanderende general. Da Reza Shah ble tvunget til å abdisere i 1941, ble Zahedi arrestert av britiske styrker, angivelig for sympati for det nasjonalsosialistiske Tyskland. Han ble arrestert på sitt eget kontor. Zahedi ble deretter fløyet ut av landet og han ble internert i Palestina frem til slutten av verdenskrigen. Da han var tilbake fra internering i Palestina i 1945, under styret til Mohammad Reza Shah (Reza Shahs sønn og etterfølger), ble general Zahedi inspektør for de militære styrkene i de sørlige deler av Iran. 

Etter at han pensjonerte seg fra hæren ble Zahedi innsatt som senator i 1950. Zahedi ble utnevnt til innenriksminister i 1951, i Hossein Alas administrasjon, en stilling han beholdt også da Dr. Mohammad Mossadegh ble Irans neste statsminister. Zahedi giftet seg med Khadijeh Pirnia, datter av Mirza Hussein Khan Pirnia og barnebarn til Mozzafar-al-Din Shah Qajar (1853–1907). 

Zahedi hadde sønnen Ardeshir og datteren Homa. Hans sønn Ardeshir ble politiker og diplomat, og giftet seg med prinsesse Shahnaz Pahlavi, datter av Mohammad Reza Pahlavi fra hans første ekteskap med prinsesse Fawzia av Egypt, datter av kong Fuad I. Hans datter Homa Zahedi var medlem av parlamentet, som representant for valgkretsen i regionen Hamadan.

## Referanser